b'\n_START_ARTICLE_\nEesti Teadusinfos\xc3\xbcsteem\n_START_PARAGRAPH_\nEesti Teadusinfos\xc3\xbcsteem (l\xc3\xbchend ETIS; inglise Estonian Research Information System) on Eesti infos\xc3\xbcsteem (riiklik register), kuhu on koondatud info Eesti teadus- ja arendusasutuste, teadlaste, teadusprojektide ning erinevate teadustegevuse tulemuste kohta. ETISe kaudu saab muu hulgas esitada ka teadusega seotud taotlusi._NEWLINE_ETISe on loonud Eesti Haridus- ja Teadusministeerium koost\xc3\xb6\xc3\xb6s Eesti Teadusfondi, Teaduskompetentsi N\xc3\xb5ukogu, avalik-\xc3\xb5iguslike \xc3\xbclikoolide, teadus- ja arendusasutuste, teadust rahastavate asutuste ning SA Archimedesega._NEWLINE_ETISe avalikkusele suunatud osa nimetatakse Eesti Teadusportaaliks._NEWLINE_ETISe eelk\xc3\xa4ija oli Eesti teadus- ja arendustegevuse infos\xc3\xbcsteem (l\xc3\xbchend ERIS; inglise Estonian Research Information System).'